Sela Ward

**Ann Sela Ward** (IPA:/ˈsiːlə ˈwɔrd/) rođena 11. siječnja 1956.) američka je glumica, možda najpoznatija po Zlatnim globusom i Emmyjem nagrađenoj televizijskoj ulozi Teddy Reed u seriji *[[Sestre (TV serija)|Sestre]]* (1991.-1996.) i samohrane majke Lily u *[[Jednom i opet]]* (1999.-2002.). Glumila je i u za Oscara nominiranom filmu *[[Bjegunac (1993)|Bjegunac]]* te Stacy Warner, bivšu partnericu Gregoryja Housea u televizijskoj seriji *[[Dr. House]]*.

## Biografija

### Rani život
Sela Ward, najstarija od četvero djece, rođena je u mjestu Meridian u saveznoj državi Mississippi. Kći je domaćice Annie Kate, koja je 2002. umrla od raka jajnika, i Granberryja Hollanda Warda, Sr., elektrotehničara koji je umro u siječnju 2009. Ima jednu sestru, Jennu, i dva brata, Brocka i Granberryja (Berry). Pohađala je Sveučilište Alabama u Tuscaloosi, gdje je bila jedna od Crimon Tide navijačica, maturalna kraljica i član Chi Omega sestrinstva.

### Karijera

Radila je u New Yorku kao multimedijski prezenter. Visoka 170&nbsp;cm, počela se baviti manekenstvom da dopuni svoj prihod. Radila je u agenciji Wilhelmina i ubrzo snimila televizijsku reklamu za Maybelline kozmetiku. Preselila se u Kaliforniju i tu pristala na svoju prvu ulogu u filmu Burta Reynoldsa, *[[Čovjek koji je volio žene]]*, objavljenom 1983. Njena prva uloga u televizijskoj dramskoj seriji (kao lijepa sociologinja u Emerald Point, NAS) uslijedila je iste godine. Ward je kasnije odglumila varijacije na isti karakter u filmovima i televizijskim spotovima tijekom 1980-ih, s Tomom Hanksom 1986. godine u *[[Ništa zajedničko]]*. To joj je pomoglo da nastavi dalje pa je prihvatila ulogu Teddy Reed u TV seriji *[[Sestre (TV serija)|Sestre]]*, za koju je 1994. dobila svoj prvi Emmy za najbolju glavnu glumicu u dramskoj seriji.

Ward je 1995. osvojila i CableACE nagradu za ulogu televizijske novinarke Jessice Savitch u filmu *[[Skoro zlatna: Priča Jessice Savitch]]*. Ali Ward se sve teže nosila s pritiskom jer su uloge dobivale prvenstveno mlade glumice. 39-godišnja Ward nije dobila ulogu Bondove djevojke jer, iako je tadašnji James Bond Pierce Brosnan imao 42 godine, direktori su rekli: "Mi stvarno želimo Selu, ali Selu 10 godina mlađu." Kao odgovor na to, ona je napravila dokumentarni film, *Mijenjanje lica ljepote*, film o američkoj opsesiji mladima i njenom utjecaju na žene. Kasnije, Ward je posudila glas bivšem modelu koja se pretvorila u zlikovca Page Monroe u epizodi *Calendar Girl* u *[[Nove avanture Batmana|Novim avanturama Batmana]]* Pojavila se i u *[[Frasier]]u* kao supermodel/zoologinja Kelly Easterbook u petoj sezoni (*Fraiserov zamišljeni prijatelj*). Kad se kandidirala za ulogu Lily Brooks Manning u seriji *[[Jednom i opet]]*, njeni tvorci (Edward Zwick i Marshall Herskovitz) u početku su smatrali Ward "previše lijepom" da bi je se moglo identificirati s prosječnom majkom. Poslije objavljivanja serije, dobila je još jednog Emmyja za glavnu ulogu i Zlatni globus za svoju izvedbu.

2004. je odigrala ulogu privatne istražiteljice, Bobbi Baca iz Istraga Plavog Mjeseca u filmu *[[Ludilo iz predgrađa]]* (priču o stomatologinji koja je pobjegla od muža koji je vara sa svojim Mercedesom.) 2005. je u Fox-ovoj dramskoj seriji *[[Dr. House]]* dobila ulogu Stacy Warner, bivše odvjetnice bolnice i ujedno bivše partnerice glavnog lika, doktora Gregoryja Housea.

Ponuđena joj je uloga Megan Donner u seriji ** i Susan Mayer u seriji *[[Kućanice]]*, ali nije pristala. Uloge su kasnije dobile Kim Delaney i Teri Hatcher. Ward kaže da ne želi još jednu glavnu ulogu u seriji jer je dugo bila udaljena od svoje obitelji i htjela je to propušteno vrijeme nadoknaditi.

## Osobni život

Početkom 1980-ih bila je u vezi s glumcem Richardom Deanom Andersonom.

23. svibnja 1992., Ward se udala za biznismena Howarda Shermana; imaju dvoje djece, Austina (rođen 1994.) i Anabellu (rođenu 1998.).

Poslije upoznavanja dvoje nezbrinute djece tijekom odmora u rodnom Missisipiju, 1997. godine, Ward je odlučila zadovoljiti širu potrebu za pokretanjem i djelomičnim financiranjem hitnih skloništa za zlostavljanu i zanemarenu djecu koja čekaju plasman za domove. Smješteno na 120.000 četvornih metara zemljišta koje je nekad bilo mjesto sirotištu, *Selo nade za djecu*, otvoreno je u rodnom gradu Sele Ward Meridian, u siječnju 2002. godine, a ima za cilj poslužiti kao pilot za mrežu sličnih skloništa. Selo nade trenutno ima kapacitet za 44 stanovnika i služi prosječno 200 djece godišnje. 
Kvart 22. avenije u Meridianu nazvan je po Seli Ward.ref>Hope Village for Children - History
2002. godine, Ward je objavila svoju autobiografiju, *Nostalgična, memoari*.

## Izabrana filmografija

## Nagrade
* Emmy, Najbolja glavna glumica u dramskoj seriji, *Sestre*, 1994.
* CableACE Award, Najbolja glavna glumica u filmu ili miniseriji, *Skoro zlatna: Priča Jessice Savitch*, 1995.
* Emmy, Najbolja glavna glumica u dramskoj seriji, *Jednom i opet*, 2000.
* Zlatni globus, Najbolja glumica u dramskoj seriji, *Jednom i opet*, 2001.

## Reference

## Vanjske veze
* 
* Hope Place
* Sela Ward Interview  on *[[Sidewalks Entertainment]]*